***ADATKEZELÉSI TÁJÉKOZTATÓ***

*A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló, az Európai Parlament és a Tanács (EU) 2016/679 rendelet (a továbbiakban: általános adatvédelmi rendelet)* vonatkozó rendelkezéseiben foglaltak szerint az **„Élményutazás”** elnevezésű Facebook nyereményjáték lebonyolítása során jelentkező adatkezelési tevékenységekkel összefüggésben, az alábbiak szerint tájékoztatom:

**I. Az adatkezelő:**

a) **Honvéd Vezérkar** (cím: 8000 Székesfehérvár, Mészáros Lázár utca 2., tel.: 06 22 542-811, tényleges adatkezelés helye: Honvéd Vezérkar Stratégiai Kommunikációs Főnökség, cím: 1055. Budapest, Balaton utca 7-11-, tel.: 06 308 150003, email cím: fel.hm.komm@mil.hu),

b) az adatkezelő képviselőjének a kiléte: Dr. Böröndi Gábor László altábornagy, a Honvéd Vezérkar főnöke

c) az adatvédelmi tisztviselő és elérhetősége: Dr. Nemes Nikoletta főhadnagy, tel.: 06 22 542-811/ 49-57.

**II. Az adatkezelés célja, az adatkezeléssel érintettek köre, az adatkezelés jogalapja, a kezelt adatok megnevezése, az adatkezelés időtartama, a kezelt személyes adatok gyűjtésének forrása**

**Az adatkezelések alapadatai:**

| **Az adatkezelés célja** | **Az adatkezeléssel érintettek köre** | **Az adatkezelés jogalapja** | **Kezelt adatok megnevezése** | **Az adatkezelés időtartama** | **A kezelt személyes adatok gyűjtésének forrása** |
| --- | --- | --- | --- | --- | --- |
| a) Nyereményjátékon való részvétel  | A nyereményjátékon résztvevő, magyar állampolgárságú cselekvőképes természetes személy, vagy korlátozottan cselekvőképes személy. | Az adatkezelés, jogalapja*:*az általános adatvédelmi rendelet *6. cikk (1) bekezdés b) pontja* (azaz: az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges) | A facebook profil nyilvános adatai | Az adatkezelés szükségességét az „Élményutazás” elnevezésű Facebook nyereményjáték befejezését követően az adatkezelő három évente felülvizsgálja  | A kezelt adatokat az érintett szolgáltatja. |
| b) A nyertes nevének közzététele | Nyereményjáték nyertesei (a 18. életévét be nem töltött nyertes esetén annak törvényes képviselője, magyar állampolgárságú cselekvőképes természetes személy, vagy korlátozottan cselekvőképes személy). | Az adatkezelés, jogalapja*:*az általános adatvédelmi rendelet *6. cikk (1) bekezdés b) pontja* (azaz: az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges) | - email cím.- facebook profil nyilvános adatai  | Az adatkezelés szükségességét az „Élményutazás” elnevezésű Facebook nyereményjáték befejezését követően az adatkezelő három évente felülvizsgálja.  | A kezelt adatokat az érintett szolgáltatja. |
| c) Nyertesek e-mail címének adatkezelése | Nyereményjáték nyertesei (a 18. életévét be nem töltött nyertes esetén annak törvényes képviselője, magyar állampolgárságú cselekvőképes természetes személy, vagy korlátozottan cselekvőképes személy). | Az adatkezelés, jogalapja*:*az általános adatvédelmi rendelet *6. cikk (1) bekezdés b) pontja* (azaz: az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges) | Email cím | Az adatkezelés 2023. 09.30-ig tart.  | A kezelt adatokat az érintett szolgáltatja. |

**III. Adatközlés, adattovábbítás, adatfeldolgozás**

a) A hivatalos szervek általi esetleges megkeresésre (pl. rendőrség, ügyészség, bíróság) adatot közlünk.

b) A nyertesek neve megjelenik az adatkezelő facebook oldalán, ezért azt bárki megismerheti. A nyertesek által a Szervező részére megadott – a nyeremény igénybevételéhez és a Szja. kötelezettség Szervező általi teljesítéséhez szükséges személyes adatokat a Szervező által megbízott ügyintézők ismerhetik meg. A táblázat II. c. alpontban szereplő kapcsolati adatok esetében adattovábbítás történik, a nyeremény átvételének helyszínéül szolgáló objektum adatkezelőjének a nyeremény igénybevételének biztosítása céljából.

c) Adatokat harmadik országba vagy nemzetközi szervezet részére nem továbbítunk.

d) Adatfeldolgozót nem veszünk igénybe.

**IV.** **Az Ön jogai**

a) Ön jogosult arra, hogy az adatkezeléssel összefüggő tényekről az adatkezelés megkezdését megelőzően **tájékoztatás**t kapjon, jelen tájékoztató e jogának érvényesülését szolgálja.

b) Ön az adatkezelés teljes időtartama alatt az adatkezelő által kezelt személyes adataira vonatkozólag az alábbiakat kérelmezheti:

- személyes adatokhoz való **hozzáférés**t,

- személyes adatainak **helyesbítés**ét, amennyiben azok pontatlanok,

- kérelmezheti adatainak **törlés**ét („az elfeledtetéshez való jog”), amennyiben az alábbiakban felsorolt indokok valamelyike fennáll:

 - a személyes adatokra már nincs szükség abból a célból, amelyből azokat gyűjtötték vagy más módon kezelték;

 - a személyes adatokat jogellenesen kezelték;

 - a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;

- Ön jogosult arra, hogy kérésére az adatkezelés **korlátozás**ára kerüljön sor, amennyiben az alábbiakban felsorolt esetek valamelyike teljesül:

- ha Ön vitatja az adatai pontosságát (korlátozás arra az időtartamra vonatkozik, míg az adatkezelő az adatok pontosságát ellenőrzi),

- jogellenes adatkezelés esetén, Ön törlés helyett az adatok felhasználásának korlátozását kéri,

- az adatkezelőnek már nincs szüksége a személyes adatokra adatkezelés céljából, de Ön igényli azokat a jogi igényeinek előterjesztéséhez, érvényesítéséhez vagy védelméhez.

1. Amennyiben megítélése szerint az Önre vonatkozó személyes adatok kezelése megsérti az általános adatvédelmi rendeletet, úgy az adatkezelő adatvédelmi tisztviselőjéhez, a lakóhelye vagy tartózkodási helye szerint **illetékes törvényszékhez fordulhat**, valamint **panaszt tehet** a Nemzeti Adatvédelmi és Információszabadság Hatóságnál (1055 Budapest, Falk Miksa utca 9-11., levelezési cím: 1363 Budapest, Pf. 9., telefon: +36 (1) 391-1400; e-mail: ugyfelszolgalat@naih.hu; honlap: www.naih.hu).